JY LEES NOU Duvets en Kussings
Dons of vere?
'n Goeie vere- of donsduvet pas by jou liggaamstemperatuur aan. Goedkoper duvets kan van herwonne vere gemaak wees, en is nie van dieselfde gehalte as dié van vars vere nie. Jy kry ook 'n ligter en swaarder duvet wat aanmekaar vasmaak. In die somer kies jy net die ligter een en in die winter albei.
Sintetiese vulsels is goedkoper en ideaal vir mense met allergieë. Holveselvulsels vang lug vas - vandaar hulle opgepofte voorkoms. Dié van poliëster sal platter wees. Sintetiese stowwe is minder isolerend as natuurlike vulsels.
Vere en dons is in die winter goeie hitteïsoleerders, en in die somer koeler as poliëster. Dink so daaraan: Eende dra hulle vere heeljaar! Die donsinhoud beteken dat dié duvetvulsels ook lig is, wat 'n gerieflike nagrus verseker.
Die prys is die grootste voordeel - dis baie goedkoper as natuurlike produkte. Hol vesel het isolerende eienskappe wat dit heerlik warm maak in die winter. Die grootste voordeel is egter vir mense wat allergies vir vere en dons is.
Sommige mense is allergies vir vere en dons. Vooraanstaande verskaffers behandel hul vulsels met 'n anti-allergeniese middle wat deur die SABS goedgekeur is. Kyk uit vir dié inligting op die verpakking.
Dit is nie 'n natuurlike produk nie, maar as jy 'n gehalteproduk by 'n betroubare verskaffer koop, kan dit ook jare lank mooi bly. In die warm dele van SA kan sommige sintetiese vulsels in die somer te warm of swaar wees.
Koop die beste lakens en slope wat jy kan bekostig. Natuurlike materiale soos katoen haal asem en absorbeer liggaamsvog. Perkalkatoen is nog 'n stap luukser: Dié fyngeweefde katoen is warm in die winter en koel in die somer. Koop linne met die hoogste draadtelling. Dit verwys na die getal drade in 'n 2,5 cm-blokkie van die weefstof, en 'n hoër telling dui op 'n beter gehalte. Die standaard-telling is 180 tot 200, terwyl 300 en meer topgehalte is. Hou jou bed higiënies met beskermende matras- en kussingoortreksels.